CELEX: C2004/251/11
Language: da
Date: 2004-10-09 00:00:00
Title: Sag C-339/04: Anmodning om præjudiciel afgørelse forelagt ved kendelse afsagt den 24. februar 2004 af Consiglio di Stato som retsinstans (Sjette Afdeling), i sagen Nuova società di telecomunicazioni S.p.a. mod Ministero delle comuniciazioni

9.10.2004   
            
            
               DA
            
            
               Den Europæiske Unions Tidende
            
            
               C 251/6
            
         Anmodning om præjudiciel afgørelse forelagt ved kendelse afsagt den 24. februar 2004 af Consiglio di Stato som retsinstans (Sjette Afdeling), i sagen Nuova società di telecomunicazioni S.p.a. mod Ministero delle comuniciazioni
   (Sag C-339/04)
   (2004/C 251/11)
   Ved kendelse afsagt den 24. februar 2004, indgået til Domstolens Justitskontor den 9. august 2004, har Consiglio di Stato som retsinstans (Sjette Afdeling) i sagen Nuova società di telecomunicazioni S.p.a. mod Ministero delle comuniciazioni forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               a)
            
            
               Er det foreneligt med grundsætningerne i nævnte direktiv 97/13 (1), såfremt nationale bestemmelser, som — med krav til de selskaber, der har tilladelse til at præstere almennyttige tjenesteydelser, og som tidligere ud fra enebehov samt under strenge og byrdefulde koncessionsregler har indrettet telekommunikationsnet, om at oprette særskilte selskaber til varetagelse af enhver form for aktivitet i telekommunikationssektoren — fastsætter, at det særskilte selskab, skønt det er indehaver af en tilladelse til at drive den offentlige tjeneste, eventuelt også midlertidigt skal erlægge en tillægsafgift vedrørende formålet med telekommunikationsnettet til fordel for moderselskabet?
            
         
               b)
            
            
               Er det i overensstemmelse med EF-reglerne og med den fortolkning heraf, som blev givet af Domstolens Femte Afdeling ved dom af 18. september 2003, at der består en national forskrift, som (altså midlertidigt) fastsætter den anden og supplerende afgift der skyldes for virksomhed udøvet til fordel for moderselskabet, til samme beløb som det, der tidligere blev erlagt af moderselskabet under den tidligere eneretsordning, som var kendetegnet ved differentieringen mellem koncessioner på telekommunikationssystemer til offentlig brug og koncessioner vedrørende systemer til privat brug?
            
         
      (1)  Europa-Parlamentets og Rådets direktiv 97/13/EF af 10.4.1997 om ensartede principper for generelle tilladelser og individuelle tilladelser for teletjenester. EFT L af 7.5.1997, s. 15-27.